**Likumprojekta “ Grozījumi Imigrācijas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru prezidenta 2020.gada 1.jūlija uzdevums Nr. 2020-UZD-1169;
2. Ministru kabineta 2020.gada 18.augusta sēdes protokola Nr.49 50.§ 8.punktā Iekšlietu ministrijai dotais uzdevums.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ievērojot to, ka no 2021.gada 1.jūlija atbilstoši Administratīvo teritoriju un apdzīvoto vietu likumā noteiktajam mainās Latvijas Republikā noteiktais administratīvi teritoriālais iedalījums, spēkā esošajos normatīvajos aktos jāveic grozījumi, lai panāktu atbilstību šim likumam. Imigrācijas likuma 23.panta pirmās daļas 29.punktā uzskaitītas administratīvās teritorijas, kurās esošajam nekustamajam īpašumam, ko iegādājas ārzemnieki – trešo valstu pilsoņi, lai kvalificētos termiņuzturēšanās atļaujas pieprasīšanai, jāatbilst noteiktiem kritērijiem (jāiegādājas viens funkcionāli saistīts nekustamais īpašums, kura pirkuma summa ir vismaz 250 000 EUR, bet kadastrālā vērtība - vismaz 80 000 EUR). Pārējās, šajā normā neuzskaitītajās administratīvajās teritorijās ārzemnieki var iegādāties divus nekustamos īpašumus, kuru kopējai iegādes summai un kadastra vērtībai jāatbilst iepriekš minētajiem kritērijiem (attiecīgi 250 000 EUR un 80 000 EUR). Tā kā par likumā uzskaitīto administratīvo teritoriju tvērumu vienojusies Saeima, 2016.gada 9.jūnijā pieņemot grozījumus Imigrācijas likumā, projektā saglabāts spēkā esošais uzskaitījums, to modificējot atbilstoši administratīvi teritoriālajam iedalījumam no 2021.gada 1.jūlija.
2. 2020.gada 18.augusta Ministru kabineta sēdē, izskatot Izglītības un zinātnes ministrijas sagatavoto informatīvo ziņojumu "Par nepieciešamajām izmaiņām ārvalstu studentu piesaistē un studijām Latvijas augstākās izglītības iestādēs”, Ministru kabineta sēdes protokollēmuma Nr.49 50.§ 8.punktā Iekšlietu ministrijai tika dots uzdevums sagatavot grozījumus normatīvajos aktos, kas paredzētu pienākumu augstākās izglītības iestādēm savlaicīgi ziņot par ārvalstu studentu atskaitīšanu no augstākās izglītības iestādes, kā arī par to, ka studenti bez attaisnojoša iemesla neapmeklē lekcijas. Imigrācijas likuma 39.pants jau šobrīd paredz uzaicinātāja pienākumu sniegt informāciju, ja nepastāv vai ir mainījušies apstākļi, pamatojoties uz kuriem ārzemnieks saņēmis uzturēšanās atļauju, bet projektā, ievērojot Ministru kabineta sēdes protokollēmumā uzdoto, kā arī līdzšinējo praksi, kad augstākās izglītības iestādes ne vienmēr savlaicīgi ievēro Imigrācijas likuma 39.panta pirmajā daļā noteikto paziņošanas pienākumu, tas atkārtoti atsevišķi uzsvērts, saglabājot pienākumu ziņot arī par citām izmaiņām, piemēram, studiju programmas maiņu. Projektā noteikts pienākums, to atsevišķi uzsverot, trīs darba dienu laikā informēt Pilsonības un migrācijas lietu pārvaldi par ārvalstu studenta atskaitīšanu no augstākās izglītības iestādes un Valsts robežsardzi – ja students vairāk nekā 14 dienas bez attaisnojoša iemesla neapmeklē augstākās izglītības iestādi. Īsāka neapmeklējuma termiņa noteikšana varētu būt nerezultatīva, jo students, piemēram, varētu neapmeklēt studijas īslaicīgas saslimšanas dēļ, par ko nebūtu informējis izglītības iestādi, bet garāks termiņš, savukārt, palielinātu risku, ka persona veic nelegālu nodarbinātību Latvijā vai citā Šengenas līguma dalībvalstī.
 |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija |
| 4. | Cita informācija | Nav. |

 .

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augstākās izglītības iestādes, kas uzaicina ārvalstu studentus. 2020.gada 1.jūlijā Latvijas teritorijā uzturējās 5252 trešo valstu pilsoņi, kam izsniegta termiņuzturēšanās atļauja saistībā ar studijām. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums palielina augstākās izglītības iestāžu administratīvo slogu, paredzot pienākumu ziņot par to, ka ārvalsts students 14 dienas bez attaisnojoša iemesla neapmeklē augstākās izglītības iestādi. |
| 3. | Administratīvo izmaksu monetārs novērtējums | Tā kā Imigrācijas likums jau šobrīd paredz uzaicinātāja pienākumu informēt Pilsonības un migrācijas lietu pārvaldi par to, ka mainījušies apstākļi, kas pastāvēja uzturēšanās atļaujas pieprasīšanas brīdī, projekts paredz tikai vienu jaunu pienākumu - informācijas sagatavošanu Valsts robežsardzei par studentiem, kas neapmeklē augstākās izglītības iestādi. Informāciju būtu nepieciešams sagatavot par aptuveni 100 studentiem gadā: C (informācijas sagatavošana un nosūtīšana) = (atalgojums 4,47 *euro*/h x 0,5h) x (100 studentu) = - 223.50 *euro*.Kopējās administratīvās izmaksas augstākās izglītības iestādēm – 223,50 *euro* gadā. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība” un Ministru kabineta tīmekļa vietnē, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1.apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv/) sadaļā “Sabiedrības līdzdalība”. |
| 3. | Sabiedrības līdzdalības rezultāti | Sadaļa tiks aizpildīta pēc tam, kad būs beidzies sabiedrības līdzdalībai noteiktais termiņš.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Valsts robežsardze |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs S. Ģirģens

Vīza:

valsts sekretārs D. Trofimovs

I.Briede 67219546

ilze.briede@pmlp.gov.lv